Author: administrator
Last saved by: timea.lengyelova
Company: Abyss

Predkladacia správa

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 57/2007 Z. z., ktorým sa ustanovujú požiadavky na uvádzanie osiva obilnín na trh v znení nariadenia vlády Slovenskej republiky č. 188/2010 Z. z., vypracovalo Ministerstvo pôdohospodárstva a rozvoja vidieka Slovenskej republiky ako iniciatívny návrh podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. 
Návrh nariadenia vlády sa predkladá najmä z dôvodu potreby opravy textu prílohy č. 2, ktorý presne nezodpovedá textu Smernice Komisie 2009/74/ES z 26. júna 2009, ktorou sa menia a dopĺňajú smernice Rady 66/401/EHS, 66/402/EHS, 2002/55/ES a 2002/57/ES, pokiaľ ide o botanické názvy rastlín, vedecké názvy iných organizmov a určité prílohy k smerniciam 66/401/EHS, 66/402/EHS a 2002/57/ES vzhľadom na vývoj vedeckých a technických poznatkov (Ú. v. EÚ, kap. L 166, 27.6.2009).
Predložený návrh nariadenia vlády sa týka úpravy botanického názvu a spresnenia požiadaviek na klíčivosť osiva obilnín pri jeho uvádzaní na trh a legislatívno-technických úprav.
Predložený návrh nariadenia vlády nebude mať dopad na výdavkovú časť štátneho rozpočtu ani na rozpočty vyšších územných celkov, rozpočty obcí, zamestnanosť, na životné ani podnikateľské prostredie.
Návrh nariadenia vlády je v súlade s Ústavou Slovenskej republiky, súvisiacimi zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie.
Predložený návrh bol predložený na pripomienkové konanie, ktorého výsledky sú uvedené vo vyhodnotení pripomienkového konania. Na dnešné rokovanie vlády Slovenskej republiky sa predkladá bez rozporov.